KS Daily View วันที่ 1 เม.ย. 2565
1 เมษายน 2565

KS Daily View 01.04.2022 >>> ทิศทางการลงทุนต้นเดือน เม.ย. ตลาดหุ้นมีโอกาสพักฐาน,น้ำมันดิบปรับลงแรง หลังประชุม OPEC+ ส่วนวันนี้ยังต้องติดตามการเจรจารัสเซีย– ยูเครน/ SET ประเมินแนวรับสัปดาห์หน้า 1665 จุด ส่วนวันนี้คาด คาด 1680-1690 หุ้นแนะนำ COM7
ตลาดต่างประเทศ : เริ่มการลงทุนต้นเดือน เม.ย. และเข้าสู่ไตรมาสที่ 2 มุมมอง KS ยังคงไม่เปลี่ยนตามที่เคยนำเสนอคือ คาดตลาดหุ้นโลกและ SET Index มีโอกาสพักฐานสั้นๆ หลังจากมีการปรับเพิ่มขึ้นต่อเนื่องตั้งแต่กลาง เดือน มี.ค.-ปัจจุบัน หรือรวม 2 อาทิตย์ ตลาดหุ้นสหรัฐ ดัชนี Nasdaq +12.5% ดัชนี Dow Jones+5.5%, ตลาดหุ้นยุโรป ดัชนี CAC ฝรั่งเศส +4.8% ส่วน SET index +3.3% โดยดัชนีหุ้นไทยขึ้นมาในระดับเท่ากับก่อนเกิดสงครามแล้ว และคาดยังติดแนวต้านสำคัญ 1700 จุด
KS ยังคงคำแนะนำตามเดิม คือ ในช่วงนี้ไม่เพิ่มน้ำหนักพอร์ตการลงทุนในระดับดัชนีแถวๆ 1700 จุด ประเมินตลาดหุ้นสัปดาห์หน้ามีโอกาสอ่อนตัว ประเมินแนวรับสำคัญ 1665 จุด โดยมุมมองคาดตลาดจะอ่อนตัวเพราะ
1.)ช่วง ต้น เม.ย.65 ตลาดหุ้นโลกจะเผชิญกับ IMF Downgrade World GDP Growth KS ประเมินมีโอกาสที่โทนการปรับลงในหลายประเทศ โดยเฉพาะฝั่งยุโรปมีโอกาสถูกปรับลด GDP ลงเพราะได้รับผลกระทบจากสงคราม สูงเมื่อเทียบกับประเทศอื่นๆ รวมถึงกระแสความกังวลเศรษฐกิจถดถอยยังมีหลังจากเกิดเหตุการณ์ Inverted Yield Curve สะท้อนผ่าน 10-2 Year Treasury Yield Spread ล่าสุดอยู่ที่ 1 bps ใกล้ 0 (ในอดีต หากติดลบมักจะตามด้วยการเศรษฐกิจถดถอย 6-12 เดือนข้างหน้า) KS ประเมิน ในระยะสั้นยังไม่น่ากังวล เพราะปัจจุบัน Yield Curve ยังเป็นลักษณะ Bearish flattening และคาดการโอกาสเกิดภาวะเศรษฐกิจถดถอย(Recession) ใน Bloomberg คาดสหรัฐโอกาสเกิดยังต่ำอยู่ที่ 20% แต่ช่วงสั้นตลาดหุ้นยังกังวลและมีโอกาสเห็นการ Take Profit
2.) สงครามรัสเซีย-ยูเครนมีโอกาสยืดเยื้อ โดยในวันนี้ ติดตามการเจรจาเพื่อสันติภาพรัสเซีย-ยูเครนในรูปแบบออนไลน์ ล่าสุด เห็นการกลับมาปะทะกัน และเมื่อคืนประธานาธิบดีปูตินยังคงคำสั่งให้ธนาคารรัสเซียต่างๆ เริ่มเปิดรับชำระค่าพลังงานจากประเทศฝั่งตรงข้ามด้วยเงินรูเบิลของรัสเซียเท่านั้น หากไม่ปฎิบัติตามเงื่อนไข จะถูกยกเลิกสัญญา KS ให้น้ำหนักทิศทางการเจรจา และติดตามมาตรการคว่ำบาตร(Sanction) จากประเทศพันธมิตรยูเครนต่อรัสเซียจะมีเพิ่มและยืดเยื้อ? ประเมินมีโอกาสที่ตลาดหุ้นและราคาโภคภัณฑ์จะยังผันผวนต่อ
3.) ราคาสินค้าโภคภัณฑ์คาดยังทรงตัวสูงเนื่องจากสงครามยืดเยื้อ กดดันการฟื้นตัวเศรษฐกิจและกำลังซื้อโลก แม้ช่วงสั้นจะผันผวนล่าสุด ราคาน้ำมันดิบโลกปรับฐานแรงราว 7% โดยน้ำมัน WTI ลงต่ำ 100 เหรียญ ส่วนน้ำมัน Brent อยู่ 105 เหรียญ ผลจากฝั่งสหรัฐประธานาธิบดีโจ ไบเดนประกาศจะระบายน้ำมันจำนวน 180 ล้านบาร์เรลออกจากคลังสำรองทางยุทธศาสตร์ (SPR) โดยจะระบายน้ำมัน 1 ล้านบาร์เรล/วันเวลา 6 เดือนและผลประชุม OPEC+มีมติเพิ่มกำลังการผลิต 432,000 บาร์เรล/วันในเดือนพ.ค.
4.) ประเด็น Fed แม้เดือน เม.ย. ยังไม่มีการประชุม แต่ให้น้ำหนักรายงาน Fed minutes โดย KS ให้น้ำหนักประกาศลดขนาดงบดุล (Quantitative Tightening: QT) มากกว่าโดยในการประชุม 4 พ.ค Fed จะเริ่ม QT โดยต้องติดตามจะปล่อยให้พันธบัตรหมดอายุเอง(คาดตลาดหุ้นไม่น่าตอบรับเชิงลบมาก) แต่หาก Fed เพิ่มเติมด้วยการขายพันธบัตรออกมา (คาดตลาดหุ้นมีโอกาสตอบรับเชิงลบ)
โดยภาพรวมภาวะที่ตลาดยังกังวล Inverted Yield Curve หลังจาก 10-2 Year Treasury Yield Spread ซึ่งเป็น Indicator KS ให้น้ำหนักล่าสุด ยิ่งเข้าใกล้ 0 และกลับมาติดลบ หมายถึงโอกาสเกิด recession มากขึ้น KS ยังประเมินจะทำให้หุ้นกลุ่ม Growth และกลุ่ม Tech จะเป็นที่พักเงิน(ทั้งฝั่งสหรัฐ และฮ่องกง) ส่วนตลาดหุ้นไทย KS ประเมินระยะถัดไป SET Index มีโอกาส Underperform เพราะส่วนใหญ่หุ้นไทยจะเป็นกลุ่ม Value แต่หุ้นกลุ่ม Growth มีโอกาส Outperform
โดยแนะนำ Trading
1.) กลุ่ม Growth อาทิ COM7 และ Tech Consult อาทิ (BBIK, BE8)
2.) กลุ่มโรงไฟฟ้า (GULF GUNKUL, SSP BGRIM, GPSC, SSP)
3.) กลุ่ม Anti-commodities (EPG, SCGP, BGRIM, GULF, OR, AAV, BA) ตามราคาพลังงาน, น้ำมันดิบโลกที่ปรับลง
ส่วนหุ้นแนะนำลงทุนในระยะกลาง ในช่วงเดือน เม.ย. แนะนำกลุ่มการเงิน(TIDLOR, ASK ,THANI, AEONTS, BAM CHAYO) กลุ่มเครื่องดื่ม (SAPPE, CBG, OSP)
ส่วนกลุ่มที่แนะนำชะลอการลงทุน คือ กลุ่มปิโตรเคมี และ กลุ่มอิเล็กทรอนิกส์
มุมมองตลาดหุ้น SET คาด 1680-1690 หุ้นแนะนำ COM7
Top pick : COM7(ราคาพื้นฐาน 40.8 บาท) เราประเมิน 1.) ยังมี upside risk จากการเป็นพันธมิตรล่าสุดกับ Index Livingmall ซึ่งอาจปูทางไปยังการขายเครื่องใช้ไฟฟ้าในบ้านที่สัมพันธ์กับ IT และ 2.)โอกาสในการเพิ่มส่วนแบ่งการตลาดรายได้จากการขายปลีกสินค้า IT จาก 20-25% โดยบริษัทตั้ง Target 2-3 ปีข้างหน้า 2565-2567 จะมี Market share ที่ 40% และ 3.) เป็น 1 ในหุ้น Growth Stock คาดจะ Outperform ในช่วงนี้ โดยราคาหุ้น COM7 ยืนเหนือเส้นค่าเฉลี่ย EMA ระยะสั้น กลาง ยาว หากทะลุ 43.5 บาทมีโอกาสเป็นขาขึ้น
รายงานตัวเลขเศรษฐกิจ วันศุกร์ ติดตาม ตัวเลข Caixin manufacutring PMI ของจีนเดือน มี.ค. ของจีน คาด 49.1 จุด (-2.6% MoM) ตัวเลขการจ้างงานนอกภาคเกษตรของสหรัฐฯ เดือน มี.ค. คาด 4.75 แสนตำแหน่ง ตัวเลขอัตราการว่างงานของสหรัฐฯ เดือน มี.ค. คาด 3.7% (ลดลงจากเดือนก่อนหน้าที่ 3.8%) ตัวเลขค่าจ้างรายชั่วโมงของสหรัฐฯ เดือน มี.ค. คาด +0.3% MoM และ +5.5% YoY และตัวเลข ISM manufacturing PMI ของสหรัฐฯ เดือน มี.ค. คาด 58.6 จุด(ทรงตัว MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp